《登黄鹤楼用崔灏韵》
明代·林光

仙乘黄鹤去千秋，观壮湖南是此楼。山势北来青个个，江流东去碧悠悠。

云随过雁离城市，帆带斜阳傍蓼洲。南望乡关归未得，白头应动倚门愁。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。